Яму папярэднічаў іншы круглы стол, які адбыўся яшчэ ў чэрвені ў Мінску. Ініцыятарам абмеркавання ходу выканання рэстаўрацыйна-аднаўленчых работ на Старым замку выступілі Беларускае добраахвотнае таварыства аховы помнікаў гісторыі і культуры і моладзевае грамадскае аб’яднанне “Гісторыка”. Мерапрыемства атрымалася даволі маштабным. У ім узялі ўдзел прадстаўнікі Міністэрства культуры краіны, Белрэстаўрацыі, Цэнтра рэгенерацыі гісторыка-культурных ландшафтаў і тэрыторый, Беларускага камітэта ICOMOS, Беларускага саюза архітэктараў. У той самы час, гродзенская дэлегацыя ў сталіцу па аб’ектыўных прычынах не патрапіла — хаця і была запрошана.